ΚΑΝΟΝΙΣΜΟΣ (ΕΚ) αριθ. 3318/93 ΤΗΣ ΕΠΙΤΡΟΠΗΣ της 2ας Δεκεμβρίου 1993 περί καθορισμού, για την περίοδο 1993/94 της ελάχιστης τιμής αγοράς για τα πορτοκάλια, τα μανταρίνια, τις κλημεντίνες και τα satsumas που παραδίδονται στη μεταποίηση, καθώς και του ποσού της χρηματικής αντιστάθμισης και της ενίσχυσης μετά τη μεταποίηση των προϊόντων αυτών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3119/93 του Συμβουλίου της 8ης Νοεμβρίου 1993 για τη θέσπιση ειδικών μέτρων ενθάρρυνσης της μεταποίησης ορισμένων εσπεριδοειδών (1), και ιδίως το άρθρο 10,

Εκτιμώντας:

ότι, βάσει των άρθρων 2 και 7 του κανονισμού (ΕΚ) αριθ. 3119/93, η ελάχιστη τιμή την οποία, στα πλαίσια των συμβάσεων, οφείλουν να πληρώνουν οι μεταποιητές στους παραγωγούς καθορίζεται για καθένα από τα εν λόγω προϊόντα στο επίπεδο της υψηλότερης τιμής αποσύρσεως που ισχύει κατά τις περιόδους σημαντικών αποσύρσεων- ότι πραγματοποιήθηκαν σημαντικές αποσύρσεις από τον Ιανουάριο έως τον Απρίλιο για τα πορτοκάλια, τον Ιανουάριο και το Φεβρουάριο για τα μανταρίνια, το Δεκέμβριο και τον Ιανουάριο για τις κλημεντίνες, τον Νοέμβριο και το Δεκέμβριο για τα satsumas-

ότι βάσει του άρθρου 4 παράγραφος 1 του κανονισμού (ΕΚ) αριθ. 3119/93, η χρηματική αντιστάθμιση για τα πορτοκάλια δεν πρέπει να υπερβαίνει τη διαφορά μεταξύ της ελάχιστης τιμής και των τιμών που εφαρμόζονται για την πρώτη ύλη στις τρίτες χώρες παραγωγής- ότι, σύμφωνα με την παράγραφο 2 του εν λόγω άρθρου, η χρηματική αντιστάθμιση για τα μανταρίνια και τις κλημεντίνες καθορίζεται για τη μεταποίησή τους σε επίπεδο τέτοιο ώστε, για καθένα από τα προϊόντα αυτά, η επιβάρυνση της βιομηχανίας να ισούται με την επιβάρυνση για τα πορτοκάλια, λαμβάνοντας υπόψη τις διαφορές αποδόσεως σε χυμό-

ότι, βάσει του άρθρου 8 παράγραφος 1 και 3 του κανονισμού (ΕΚ) αριθ. 3119/93, τα ποσά της ενισχύσεως που θα πληρωθούν στις οργανώσεις των παραγωγών εσπεριδοειδών που παραδίδουν satsumas και η χρηματική αντιστάθμιση στους μεταποιητές των προϊόντων αυτών σε φέτες δεν μπορεί να είναι ανώτερη από 75 % και 25 % αντιστοίχως του μέσου όρου της χρηματικής αντιστάθμισης που χορηγείται στους μεταποιητές σε φέτες satsumas κατά τη διάρκεια των περιόδων 1989/90 έως 1991/92- ότι, βάσει της παραγράφου 5 του εν λόγω άρθρου, τα ποσά της ενισχύσεως και της χρηματικής αντιστάθμισης καθορίζονται για χρονικό διάστημα τριών περιόδων εμπορίας-

ότι, βάσει του άρθρου 5 παράγραφος 2 του κανονισμού (ΕΚ) αριθ. 3119/93, για την περίοδο 1993/94, η ενίσχυση στους μεμονωμένους παραγωγούς που παραδίδουν satsumas ισούται με τα δύο τρίτα του ποσού της ενισχύσεως που χορηγείται στις οργανώσεις των παραγωγών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1993/94, οι ελάχιστες τιμές που καταβάλλονται στους παραγωγούς ή στις οργανώσεις των παραγωγών εσπεριδοειδών που παραδίδουν πορτοκάλια, μανταρίνια, κλημεντίνες ή satsumas στη μεταποίηση, στα πλαίσια συμβάσεων κατά την έννοια του άρθρου 2 του κανονισμού (ΕΚ) αριθ. 3119/93, καθορίζονται ως εξής:

"(σε Ecu/100 kg καθαρού βάρους)"" ID="1">Πορτοκάλια> ID="2">11,88"> ID="1">Μανταρίνια> ID="2">14,07"> ID="1">Κλημεντίνες> ID="2">11,29"> ID="1">Satsumas> ID="2">8,03">

Οι ελάχιστες τιμές καθορίζονται για προϊόν στη θύρα των σταθμών συσκευασίας των παραγωγών.

Άρθρο 2

Για την περίοδο 1993/94, οι χρηματικές αντισταθμίσεις που χορηγούνται στους μεταποιητές μετά από τη μεταποίηση σε χυμό των πορτοκαλιών, των μανταρινιών και των κλημεντινών, καθορίζονται ως εξής:

"(σε Ecu/100 kg καθαρού βάρους)"" ID="1">Πορτοκάλια> ID="2">9,44"> ID="1">Μανταρίνια> ID="2">12,14"> ID="1">Κλημεντίνες> ID="2">8,92">

Άρθρο 3

Για την περίοδο 1993/94, η ενίσχυση που χορηγείται στους μεμονωμένους παραγωγούς που παραδίδουν satsumas, η οποία αναφέρεται στο άρθρο 5 παράγραφος 2 του κανονισμού (ΕΚ) αριθ. 3119/93, καθορίζεται ως εξής: - Ενίσχυση στο μεμονωμένο παραγωγό: 2 Ecu ανά 100 χιλιόγραμμα καθαρού βάρους.

Άρθρο 4

Για τις περιόδους 1993/94 έως 1995/96, η ενίσχυση που χορηγείται στις οργανώσεις των παραγωγών εσπεριδοειδών που παραδίδουν satsumas και η χρηματική αντιστάθμιση που καταβάλλεται στους μεταποιητές satsumas σε φέτες που αναφέρονται στο άρθρο 8 παράγραφοι 1 και 3 του κανονισμού (ΕΚ) αριθ. 3119/93, καθορίζονται ως εξής: - Ενίσχυση στις οργανώσεις των παραγωγών: 3 Ecu ανά 100 χιλιόγραμμα καθαρού βάρους, - Χρηματική αντιστάθμιση: 1 Ecu ανά 100 χιλιόγραμμα καθαρού βάρους.

Άρθρο 5

Τα ποσά που αναφέρονται στα άρθρα 1 έως 4 εφαρμόζονται μόνο στα προϊόντα που ανταποκρίνονται στις ελάχιστες απαιτήσεις ποιότητας και μεγέθους που προβλέπεται για την κατηγορία ΙΙΙ.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 2 Δεκεμβρίου 1993. Για την Επιτροπή Rene STEICHEN Μέλος της Επιτροπής

(1) ΕΕ αριθ. L 279 της 12. 11. 1993, σ. 17.